ג'רי הייל

יאנה אולכסנדריבנה שמאייבה (באוקראינית: Я́на Олекса́ндрівна Шема́єва; נולדה ב-21 באוקטובר 1995), הידועה בשם הבמה ג'רי הייל (Дже́ррі Гейл), היא זמרת-יוצרת אוקראינית. כמו כן, היא מפעילה ערוץ יוטיוב, אותו פתחה ב-2012 ובו היא מפרסמת ולוגים וגרסאות כיסוי לשירים.

בשנת 2017 הייל החלה בקריירה שלה כמוזיקאית מקצועית, כשהוציאה את מיני-אלבום הבכורה שלה, Де Мій Дім, דרך חברת התקליטים האוקראינית וידליק רקורדס. בשנת 2019 הוציאה לאור את הסינגל , שהיה ללהיט באוקראינה. בהמשך השנה, באוקטובר 2019, יצא לאור אלבום הבכורה שלה, Я ЯНА.

היא ייצגה את אוקראינה באירוויזיון 2024 עם השיר "Teresa & Maria" בשיתוף עם הזמרת "אליונה אליונה" ואף הגיעה למקום השלישי.

== ראשית חייה ==
הייל נולדה בשם יאנה שמאייבה בעיר ואסילקיב שבאוקראינה, הממוקמת בסמוך לבירה קייב.<ref></ref> הוריה עובדים כסוחרים פרטיים. בצעירותה למדה הייל בבתי ספר למוזיקה בקייב, המכון למוזיקה של קייב ע"ש ר' גילר וקונסרבטוריון קייב , האקדמיה הלאומית למוזיקה באוקראינה.<ref name="karabas"></ref><ref></ref>

== קריירה ==
=== ראשית דרכה ===
בגיל 15 החלה הייל להשתמש בשם הבמה שלה. כאשר נרשמה לרשת החברתית הרוסית VKontakte, היא השתמשה בכינוי "ג'רי העכבר" (Jerry Mouse), בהתייחס לדמות המצוירת בעלת אותו שם. בהמשך היא שינתה את השם "Mouse" ל"הייל", וציינה כי רצתה להשתמש בשם משפחה אמריקאי כלשהו שראתה קודם באינטרנט. בהמשך התייחסה במבוכה לסיפור שמאחורי שם הבמה, וכינתה אותו "דבילי".<ref name="Buro2"></ref>

בשנת 2012, הייל פתחה את ערוץ היוטיוב שלה, והחלה להעלות ולוגים וגרסאות כיסוי לשירים פופולריים של מוזיקאים מאוקראינה ומרחבי העולם, כדוגמת Twenty One Pilots, אוקיאן אלזי, ההארדקיס וקודאליין. סבטוסלב וקרצ'וק, סולן להקת אוקיאן אלזי, פרסם מחדש לעיתים קרובות חלק מגרסאות הכיסוי של הייל לשירי הלהקה, וציין את התלהבותו מביצועיה.<ref name="karabas" /><ref name="Buro2" /><ref></ref><ref></ref>

=== 2017–2018: פריצת הדרך ו-Де Мій Дім ===
בשנת 2017 חתמה הייל על חוזה הקלטות עם חברת התקליטים האוקראינית וידליק רקורדס, הידועה בייצוג הלהקה האוקראינית אונוקה . בעת הקבלה הציגו אותה לחברת התקליטים יבגני פילטוב, סולן להקת The Maneken, ונאטה ז'יז'צ'נקו, סולנית להקת אונוקה, בעקבות חיפושיה אחר מפיקים שיסייעו לה עם הוצאת השיר Де Мій Дім. לאחר מכן היא החלה לעבוד בשיתוף פעולה הדוק עם חברת התקליטים, והקליטה איתה את מיני-אלבום הבכורה שלה, Де Мій Дім (דֶה מַיי דִים; "איפה הבית שלי?"), שיצא באוקטובר באותה שנה.<ref></ref><ref></ref>

בשנת 2018, הייל השתתפה באודישנים לעונה התשיעית של X Factor אוקראינה. היא עלתה משלב האודישנים מול השופטים לשלב "מחנה האימונים" של התחרות, אך במהלכו הודחה.<ref>[https://xfactor.stb.ua/ua/episode/x-faktor-9-sezon-vypusk-10-ot-03-11-2018-jerry-heil-popurri/ Х-фактор 9. Випуск 10. Jerry Heil – Попурі. Додатковий кастинг в Києві від 03.11.2018]</ref><ref></ref> לאחר הדחתה, הייל חזרה לעסוק במוזיקה, והוציאה את הסינגלים Кава (קַאוָה; "קפה") ו-Постіль (פּוֹסְטִיל; "מיטה"), כשלאחרון היא הוציאה גם וידאו קליפ.<ref></ref>

=== 2019–הווה: ОХРАНА, ОТМЄНА ו-Я ЯНА ===
במרץ 2019, הייל פרסמה באינסטגרם הצצה לסינגל "" (אוֹחְרַנָה אוֹטְמַנָה; ביטוי באוקראינית שמשמעותו בתרגום חופשי "ביטחון, בטלו את הקבלה"), אותו הקליטה עם המפיק האוקראיני מורפום.<ref></ref> השיר צבר תאוצה לאחר זמן קצר, וזמרים אוקראינים שונים, ביניהם NK וורה ברז'ניבה החמיאו לשיר ושיתפו הלאה את הקטע שפורסם.<ref></ref> חודש לאחר מכן פורסמה ביוטיוב הגרסה המלאה של השיר, שם זכה הווידאו קליפ לשיר למעל ל-14.8 מיליון צפיות, ונכנס לרשימת חמשת הלהיטים המובילים באוקראינה.<ref></ref><ref></ref> בעקבות הצלחתו של השיר, הייל המשיכה בכתיבה, וכתבה שירים למוזיקאים כדוגמת ברז'ניבה וכן ללהקה Cloudless מקייב, יחד עם הפזמונאי והמפיק האוקראיני קונסטנטין מלאדזה.<ref></ref><ref></ref>

בספטמבר 2019 פורסם ביוטיוב אלבום הבכורה של הייל, Я ЯНА (יָא יַאנָה; "אני היא"). האלבום כולל שמונה שירים, וחודש לאחר מכן יצא גם בהפצה מסחרית.<ref name="VilnaKasa"></ref><ref></ref> בינואר 2020 נודע כי הייל תשתתף בקדם-האירוויזיון האוקראיני Vidbir 2020, בו ייבחר נציג המדינה לאירוויזיון 2020 ברוטרדם, שהולנד.<ref></ref> השיר איתו השתתפה, "Vegan", העפיל לגמר הקדם, שם סיים במקום השישי ולא העפיל לתחרות.

בדצמבר 2022 השתתפה הייל פעם נוספת בקדם האוקראיני Vidbir עם השיר "When God Shut the Door", בניסיון לייצג את אוקראינה באירוויזיון 2023, וסיימה במקום השלישי עם 17 נקודות.

בשנת 2024 הוציאה עם אליונה אליונה דואט בשם "Teresa & Maria". מאוחר יותר הוכרז כי הצמד עתיד להשתתף בקדם האוקראיני לאירוויזיון 2024. הוא נערך ב-4 בפברואר באותה השנה, בו ניצחו השתיים, ונבחרו לייצג את אוקראינה באירוויזיון 2024. השתיים התחרו בחצי הגמר הראשון של התחרות, שנערך ב-7 במאי, ממנו העפילו לשלב הגמר. ב-11 במאי ביצעו את שירן על בימת גמר אירוויזיון 2024. הן סיימו במקום השלישי עם 453 נקודות.

== חיים אישיים ==
הייל דוברת אוקראינית, רוסית ואנגלית ברמה שוטפת. מרבית שיריה הם בשפה האוקראינית.<ref></ref>

=== הפרת זכויות יוצרים ===
באוגוסט 2018, חברת המוזיקה Komp Music Publishing, בעלת הרישיון של יוניברסל מיוזיק גרופ באוקראינה, איימה בתביעה נגד הייל בגין שימוש לכאורה בשיר "Believer" של להקת Imagine Dragons באחד מסרטוניה. לאחר מכן, החברה דרשה מהייל להסיר את כל שירי יוניברסל מיוזיק שנכללו בסרטונים שלה, וכן לשלם קנס של כמה אלפי הריבניה אוקראיניים בשל הפרת זכויות יוצרים. החברה הגישה שתי תביעות משפטיות נגד הייל, שהביאו להסרת הערוץ של הייל מיוטיוב.<ref name="Slukh"></ref>

חברת AIR Music, שותפה של הייל, לקחה את האחריות על התיק. בפגישה בין נציגים משתי החברות התנהל משא ומתן על הסכם, במסגרתו הופחתו משמעותית הקנסות שנדרשו מהייל, וכן הושגה הסכמה באשר לכמה מהפרות זכויות היוצרים של הייל. בעקבות כך, Komp Music Publishing משכה את תביעתה, והערוץ של הייל חזר לאוויר.<ref></ref>

== דיסקוגרפיה ==
=== אלבומי אולפן ===
{| class="wikitable plainrowheaders" style="text-align:center;"
! scope="col" |שם
! scope="col" |פרטי האלבום
|-
! scope="row" |Ya yana
|
* יצא לאור: 4 באוקטובר 2019
* חברת תקליטים: בסט מיוזיק
* פורמט: הורדה דיגיטלית, הזרמת מוזיקה
|-
! scope="row"| Mandaryny i oleni
|
* יצא לאור: 17 בדצמבר 2021<ref></ref>
* חברת תקליטים: בסט מיוזיק
* פורמט: הורדה דיגיטלית, הזרמת מוזיקה
|}

=== מיני אלבומים ===
{| class="wikitable plainrowheaders" style="text-align:center;"
! scope="col" |שם
! scope="col" |פרטי האלבום
|-
! scope="row" |De miy dim
|
* יצא לאור: 27 באוקטובר 2017
* חברת תקליטים: וידליק רקורדס
* פורמט: הורדה דיגיטלית, סטרימינג
|-
! scope="row" | Osobyste
|
* יצא לאור: 9 באפריל 2021<ref></ref>
* חברת תקליטים: וידליק רקורדס
* פורמט: הורדה דיגיטלית, סטרימינג

|-
! scope="row" | Dai Boh<br><small>(בהשתתפות אליונה אליונה)</small>
|
* יצא לאור: 26 באוגוסט 2022<ref></ref>
* חברת תקליטים: קולומביה רקורדס
* פורמט: הורדה דיגיטלית, סטרימינג
|}

=== סינגלים ===
{| class="wikitable plainrowheaders"
! rowspan="2" scope="col" |שם
! rowspan="2" scope="col" |שנה
! colspan="1" scope="col" |מיקומי שיא
! rowspan="2" |אלבום
|-
! scope="col" |אוקראינה<ref name="UKR">השירים שהופיעו במצעד Top Hit Weekly האוקראיני:
* For «Okhrana, otmyena»: 
* For «Vilna kasa»: </ref>
|-
! scope="row" |"Де Мій Дім"
|2017
| align="center" |—
|Я ЯНА
|-
! scope="row" |"Кава"
| rowspan="2" |2018
| align="center" |—
| rowspan="2" |לא מתוך אלבום
|-
! scope="row" |"Постіль"
| align="center" |—
|-
! scope="row" |""
| rowspan="4" |2019
| align="center" |9
| rowspan="3" |Де Мій Дім
|-
! scope="row" |""
| align="center" |—
|-
! scope="row" |""
| align="center" |94
|-
! scope="row" |""
| align="center" |—
| rowspan="2" |לא מתוך אלבום
|-
! scope="row" |"Vegan"
| rowspan="1" |2020
| align="center" |—
|}

== פילמוגרפיה ==
{| class="wikitable sortable"
!שנה
!סדרה/סרט
!תפקיד
! class="unsortable" |הערות
|-
|2002
|ארץ הגיר
|רודי טאבוטי
|דיבוב (אוקראינית)
|-
|2019
|משפחת אדמס
|בת'אני
|דיבוב (אוקראינית)<ref></ref>
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד
!תוצאה
! class="unsortable" |הערות
|-
|2019
|Jager Music Awards 
|סינגל השנה
|
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:זמרות-יוצרות אוקראיניות
קטגוריה:יוטיובריות
קטגוריה:מדבבות
קטגוריה:אוקראיניות שנולדו ב-1995
קטגוריה:משתתפי אירוויזיון 2024